**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ****Ordonanță de urgență privind recensământul general agricol** **din România runda 2020** |
| **Secţiunea a 2-a****Motivul emiterii actului normativ** |
| 1. **1. Descrierea situaţiei actuale**

Primele recensăminte agricole comparabile la nivel internațional au fost realizate în anii 1920. În prezent, recensămintele sunt coordonate de Organizația ONU pentru Alimentație și Agricultură (FAO) și sunt efectuate în majoritatea țărilor lumii, la fiecare 10 ani. În timp ce peste 120 de țări, inclusiv România au participat la runda recensământului agricol din 2010, aproape 150 de țări vor participa la runda 2020 a recensământului agricol. Pentru statele membre ale Uniunii Europene, cadrul legal european ce stă la baza efectuării recensământului agricol pentru anul de referință 2020 este Regulamentul (UE) 2018/1091 al Parlamentului European şi al Consiliului privind statisticile integrate referitoare la ferme şi de abrogare a Regulamentelor (CE) nr. 1166/2008 şi (UE) nr. 1337/2011, publicat în Jurnalul Oficial al Uniunii Europene L200 din 7 august 2018. Alte acte normative europene care trebuie respectate în contextul efectuării recensământului general agricol runda 2020 sunt:1. Regulamentul de punere în aplicare (UE) 2018/1874 al Comisiei din 29 noiembrie 2018 privind datele care trebuie furnizate în perspectiva anului 2020, în temeiul Regulamentului (UE) 2018/1091 al Parlamentului European și al Consiliului privind statisticile integrate referitoare la ferme și de abrogare a Regulamentelor (CE) nr. 1166/2008 și (UE) nr. 1337/2011, în ceea ce privește lista variabilelor și descrierea acestora, anexa 1, variabile generale cod CGNR 002;
2. Regulamentul (CE) nr.223/2009 al Parlamentului European şi al Consiliului din 11 martie 2009 privind statisticile europene, cu modificările ulterioare;
3. Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi libera circulaţie a acestor date şi de abrogare a Directivei 95/46/EC;
4. Regulamentul (CE) nr. 1242/2008 al Comisiei din 8 decembrie 2008 de stabilire a unei tipologii comunitare pentru exploataţiile agricole.
5. Regulamentul (CE) nr. 1059/2003 al Parlamentului European şi al Consiliului, privind instituirea unui nomenclator comun al unităţilor teritoriale de statistică (NUTS);
6. Directiva 2007/2/CE a Parlamentului European şi a Consiliului de instituire a unei infrastructuri pentru informaţii spaţiale în Comunitatea Europeană (INSPIRE), transpusă direct prin O.G. nr. 4/2010 privind instituirea Infrastructurii naţionale pentru informaţii spaţiale în România.

Recensământul agricol, alături de recensământul populației și al locuințelor, se numără printre cele mai extinse, complexe și costisitoare operațiuni statistice, constând într-o serie de activități interconectate. Operațiunile de recensământ se efectuează în mod uniform, pe toată suprafața țării. **Planificarea și pregătirea pentru fiecare nouă rundă de recensământ durează aproximativ doi ani** deoarece trebuie să țină seama de modificările apărute după recensământul anterior, din perspectiva condițiilor din teren, metodologiei recensământului, inovațiilor tehnologice, cerințelor de date ale utilizatorilor, schimbărilor de personal, schimbărilor la nivelul societății, etc. România deţine circa 33% din numărul total de exploataţii agricole la nivelul Uniunii Europene și are cea mai mare suprafață agricolă din UE - aspecte deosebit de relevante pentru complexitatea, amploarea și durata activităților necesare pentru pregătirea, organizarea și efectuarea recensământului general agricol, la nivel național și teritorial, precum și pentru dimensiunea bugetului necesar acestor activități. În același context, menționăm și faptul că recensământul general agricol runda 2020 trebuie să producă rezultate statistice până la nivel de grid cu suprafaţa de 1 km2, conform regulamentelor europene menţionate. Prezentul proiect de ordonanță de urgență este necesar pentru a putea derula activitățile de pregătire și organizare a recensământului general agricol din România, astfel încât colectarea datelor pentru anul agricol de referință 2020 (obligatoriu în conformitate cu prevederile Regulamentului (UE) 2018/1091) să poată începe în luna februarie 2021. Menționăm că deși inițial colectarea datelor a fost prevăzută să înceapă la 1 octombrie 2020, aceasta a fost amânată pentru luna februarie 2021 pentru ca Serviciul de Telecomunicații Speciale să poată pună la dispoziția Institutului Național de Statistică dispozitivele informatice necesare (tablete PC) pentru colectarea electronică a datelor (după încheierea proceselor electorale preconizate în anul 2020). Urgenta aprobării bazei legale naționale pentru organizarea și desfășurare recensământului derivă, în principal, din nevoia desemnării instituțiilor responsabile pentru organizarea acestuia, a definitivării calendarului recensământului și a demarării achizițiilor publice de infrastructură specifică, ținând cont că prezentul act normativ va constitui baza legală a hotărârii de guvern pentru asigurarea fondurilor necesare recensământului.Urgența acestui act normativ este dată de situația extraordinară generată de faptul că deși procedura de avizare a proiectului de lege pentru Recensământul General Agricol din România runda 2020, a fost lansată în anul 2018, finalizarea acesteia nu a fost posibilă. Schimbările intervenite în componența și structura Guvernului României au determinat reluarea repetată a procedurii de avizare și imposibilitatea finalizării procedurii legislative parlamentare în timp util pentru pregătirea și organizarea recensământului astfel încât colectarea datelor să înceapă în luna februarie 2021. Dacă recenzarea exploatațiilor agricole nu va începe în luna februarie 2021, România nu va putea respecta termenul de 31 martie 2022 pentru transmiterea rezultatelor recensământului agricol la Comisie (Eurostat). Termenul de transmitere a datelor la Eurostat este stabilit în art. 12 al Regulamentului (UE) 2018/1091 al Parlamentului European şi al Consiliului privind statisticile integrate referitoare la ferme şi de abrogare a Regulamentelor (CE) nr. 1166/2008 şi (UE) nr. 1337/2011, publicat în Jurnalul Oficial al Uniunii Europene L200 din 7 august 2018. În cazul în care nu va transmite la Eurostat rezultatele recensământului agricol runda 2020 în termen 15 luni de la sfârșitul anului de referință 2020, România riscă demararea de către Comisie a procedurii de constatare a neîndeplinirii obligațiilor de stat membru UE (infringement), stabilite prin legislația UE.Recensământul general agricol runda 2020 este parte componentă a Strategiei de dezvoltare a Sistemului Statistic Naţional şi a statisticii oficiale a României în perioada 2015-2020.Scopul recensământului general agricol constă în:1. obţinerea de date statistice de interes naţional pentru fundamentarea şi punerea în aplicare a politicilor naţionale şi europene în domeniul agricol;
2. colectarea de date statistice, în special în ceea ce priveşte structura exploataţiilor agricole, pentru evaluarea procesului de participare a României la Politica Agricolă Comună şi fundamentarea viitoarelor reforme ale acesteia;
3. fundamentarea măsurilor pentru elaborarea Programului Naţional de Dezvoltare Rurală;
4. consolidarea sistemului statistic agricol prin obţinerea de noi date şi informaţii privind exploataţiile agricole şi caracteristicile structurale ale acestora;
5. actualizarea Registrului Statistic al Exploataţiilor Agricole, bază de eşantionare necesară realizării anchetelor statistice în agricultură în perioada intercesitară;
6. furnizarea de date şi informaţii necesare dezvoltării Reţelei de Informaţii Contabile Agricole şi a Sistemului Integrat de Administrare şi Control;
7. asigurarea de date comparabile privind activităţile agricole, la nivel geografic, care să acopere întreaga Comunitate, conform cerinţelor legislaţiei europene;
8. stabilirea tipologiei şi dimensiunii economice a exploataţiilor agricole, pe baza datelor din recensământul general agricol şi a coeficienţilor producţiei standard, calculaţi de Reţeaua de Informaţii Contabile Agricole, o clasificare unitară a exploataţiilor agricole la nivelul Uniunii Europene;
9. monitorizarea obiectivelor de dezvoltare durabilă cuprinse în Strategia Națională pentru Dezvoltarea Durabilă a României 2030, care ghidează implementarea Agendei 2030 pentru dezvoltare durabilă a ONU în toate politicile sectoriale ce pot promova dezvoltarea durabilă pe plan național.

Nerealizarea recensământului general agricol runda 2020 are drept consecință lipsa informațiilor actualizate relevante pentru elaborarea și monitorizarea programelor și strategiile naționale și locale pe de o parte dar și a celor internaționale, pe de altă parte.Identificarea căilor posibile de modernizare a efectuării recensământului, adaptate specificului naţional, în conformitate cu noul Regulament (UE) 2018/1091 privind statisticile integrate referitoare la ferme, are scopul de a reduce, pe de o parte, a costurilor legate de colectarea şi prelucrarea datelor, iar pe de altă parte, a timpului de validare şi diseminare a rezultatelor statistice, în beneficiul utilizatorilor de date, inclusiv a decidenţilor politici. **Perioada şi momentul de referinţă ale recensământului**: 1. anul agricol 2020 (1 octombrie 2019 – 30 septembrie 2020) pentru variabilele privind terenurile (modul de utilizare a terenului) şi persoanele care au lucrat în agricultură şi anul calendaristic 2020 pentru gestionarea dejecţiilor animaliere;
2. ziua de 31 decembrie 2020, pentru efectivele de animale, adăposturile pentru animale;
3. ultimii 3 ani (2018-2020), pentru măsurile de dezvoltare rurală.

Acţiuni prevăzute pentru efectuarea recensământului general agricol runda 2020:1. măsuri organizatorice premergătoare recensământului (proiectarea, elaborarea, testarea, definitivarea și distribuirea instrumentarului statistic, delimitarea teritoriului localităţilor în sectoare și secții de recensământ, recrutarea şi instruirea personalului temporar angajat și a celui pentru recenzare, efectuarea recensământului de probă etc.);
2. colectarea datelor în teren şi ancheta de control;
3. prelucrarea datelor;
4. validarea şi diseminarea rezultatelor provizorii şi a rezultatelor finale.

Prezentul proiect de act normativ răspunde necesităţilor naţionale şi angajamentelor internaţionale asumate de România referitoare la producerea statisticilor agricole până la nivel de grid cu suprafaţa de 1 km2, prevăzute în actele normative europene menţionate. Prezenta ordonanță de urgență supusă dezbaterii a fost elaborată în conformitate cu principiile cuprinse în Legea organizării şi funcţionării statisticii oficiale în România, nr. 226/2009, cu modificările şi completările ulterioare. |
| **2.Schimbări preconizate**Regulamentul (UE) 2018/1091 aplicabil recensământului general agricol runda 2020 cuprinde aspectele principale care trebuie respectate de fiecare stat membru UE astfel încât să asigure statistici comparabile la nivel comunitar cu privire la structura exploataţiilor agricole, deosebit de importante în contextul Politicii Agricole Comune.Rezultatele recensământului general agricol runda 2020 vor evidenţia schimbările intervenite de la runda 2010, referitoare la caracteristicile structurale ale exploataţiilor agricole, în ce priveşte situaţia suprafeţelor agricole utilizate, a suprafeţelor care fac obiectul unor subvenţii, a suprafeţelor aflate sub restricţii de mediu, a efectivelor de animale şi adăposturile pentru animale, a persoanelor care au lucrat în agricultură, măsurile de dezvoltare rurală.Spre deosebire de rundele precedente ale recensămîntului general agricol, Institutul Naţional de Statistică propune o nouă metodă de colectare a datelor statistice, bazată pe interviu faţă-în-faţă asistat de computer (metoda CAPI). Pentru colectarea datelor prin metoda CAPI vor fi utlizate chestionare electronice inteligente, instalate pe echipamente IT portabile (tablete). Colectarea electronică a datelor va permite şi obţinerea informaţiei statistice la nivel de grid-uri de 1 km2, informaţie solicitată pentru prima dată conform noului Regulament (UE) 2018/1091 (pentru codificarea geografică a exploataţiilor agricole se va folosi codul celulei pentru caroiajul unităţilor statistice INSPIRE de 1 km2 cu utilizare paneuropeană[[1]](#footnote-1), corespunzător localizării fermei). Noul mod de organizare a recensământului presupune implementarea unui sistem informaţional integrat IT de colectare, stocare, prelucrare şi diseminare a rezultatelor, sistem adecvat tipurilor de informaţii pe care statisticile oficiale ale unei ţări europene trebuie să le pună la dispoziţia decidentului naţional şi local. Acest sistem necesită achiziţia de echipamente tehnice şi de IT care să asigure atât producerea indicatorilor statistici, cât şi protecţia şi confidenţialitatea datelor în toate etapele recensământului, inclusiv în caz de dezastre naturale sau accidentale (disaster recovery system). Sistemul integrat informatic și de comunicații va servi atât recensământului general agricol runda 2020 cât şi recensământul populaţiei şi al locuinţelor runda 2021, dar va permite şi producerea de statistici intercenzitare de agricultură, clădiri, locuinţe, populaţie şi migraţie.Prin soluţia organizatorică şi tehnică propusă se realizează:1. obţinerea mai rapidă a rezultatelor celor 2 recensăminte, prin eliminarea etapei de introducere a datelor colectate pe chestionare de hârtie în bazele de date ale recensământului general agricol runda 2020 şi respectiv, a recensământului populaţiei şi al locuinţelor runda 2021;
2. eliminarea a circa 1000 de persoane ce ar trebui recrutate ca operatori de introducere date (500 de persoane pentru recensământul general agricol runda 2020 şi 500 de persoane pentru recensământul populaţiei şi al locuinţelor runda 2021) şi a sumelor corespunzătoare plăţii acestora pentru o perioadă de circa 10 luni pentru fiecare recensământ;
3. economie semnificativă de hârtie şi indirect, protejarea mediului înconjurător, colectarea datelor realizându-se în format electronic (se elimină complet chestionarele de recensământ de hârtie);
4. sistemul integrat informatic şi de comunicaţii realizat pentru cele două recensăminte care va servi în continuare pentru colectarea de date şi producerea de statistici oficiale şi în perioadele intercensitare următoare, permiţând economisirea cheltuielilor necesare pentru realizarea acestora.

Prin prezentul proiect de ordonanță de urgență se stabileşte modul de organizare şi efectuare a lucrărilor de recensământ general agricol în România, în condiţii de respectare a prevederilor din regulamentele europene. Astfel,Cap.I cuprinde dispoziţii generale referitoare la obiectivul, etapele, perioada şi modul de colectare a datelor recensământului şi stabileşte unitatea de recenzare; Cap.II cuprinde definiţiile utilizate în procesul de recenzare, procesare a datelor şi diseminare a rezultatelor recensământului din România, în condiţii de armonizare cu cele din regulamentele europene în vigoare;Cap.III stabileşte structurile implicate în pregătirea, organizarea şi efectuarea recensământului, la nivel central şi teritorial, precum şi atribuţiile şi responsabilităţile acestora;Cap.IV prevede drepturile şi obligaţiile personalului de recensământ şi ale respondenţilor;Cap.V se referă la prelucrarea datelor de recensământ, specificând modul de organizare şi măsurile ce se vor întreprinde pentru respectarea prevederilor Regulamentului (UE) 2016/679. Prelucrarea datelor cu caracter personal în temeiul acestei ordonanțe de urgență se face cu respectarea prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).În elaborarea prezentului proiect de ordonanță de urgență a fost consultat şi responsabilul cu protecţia datelor cu caracter personal din cadrul Institutului Naţional de Statistică.Conform art.4 alin. (4) din Regulamentul (UE) 2018/1091, ”autorităţile naţionale responsabile de îndeplinirea cerinţelor prezentului regulament au dreptul de a accesa şi a utiliza date, imediat şi gratuit, inclusiv date individuale privind exploataţiile agricole şi date cu caracter personal referitoare la capii/şefii exploataţiilor agricole, care sunt incluse în fişierele administrative compilate pe teritoriul lor naţional, în temeiul articolului 17a din Regulamentul (CE) nr.223/2009”. Această prevedere are corespondent în anexa nr. 11 la ordonanță de urgență, care prevede responsabilităţile instituţiilor suport pentru pregătirea, organizarea şi efectuarea recensământului general agricol runda 2020.Proiectul de ordonanță de urgență prevede, de asemenea, în capitolele VI-VIII, aspecte legate de confidenţialitatea datelor statistice colectate şi utilizate la recensământ, aspecte referitoare la răspunderea juridică şi sancţiuni, finanţare, suplimentare personal pe perioadă determinată, derogări aferente.Pentru a asigura recrutarea personalului suplimentar pe perioadă determinată și a personalului de recensământ (recenzori, recenzori șefi, coordonatori) necesar şi a nu elimina, spre deosebire de runda recensământului din anul 2010, anumite categorii de persoane din rândul posibililor candidaţi, art.21 și art. 22 prevăd:1. derogări de la art.94 alin.(1) și (2) al Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare, persoanele care ocupă funcţii publice pot desfăşura activitatea de recenzor, recenzor şef sau coordonator pentru recensământ, recenzor pentru recensământul de probă, recenzor pentru ancheta de control, fără ca în acest fel să se afle în situaţia de incompatibilitate.,
2. derogări de la dispozițiile privind cumulul pensiei din sistemul public de pensii, îndemnizațiilor sau pensiilor de serviciu acordate prin legi speciale cu venituri dintr-o activitate pentru care asigurarea este obligatorie potrivit Legii nr.227/2015 privind Codul Fiscal, prevăzute de legile cadru care reglementează acordarea acestor drepturi, în sensul în care pensionarii sistemului public de pensii, precum şi beneficiarii indemnizaţiilor sau pensiilor de serviciu acordate prin legi speciale pot cumula pensia sau indemnizaţia cu veniturile realizate în calitatea de personal de suplimentar cu contract individual de muncă pe perioadă determinată și de personal de recensământ.
3. exceptare de la plata contribuţiei de asigurări sociale de sănătate prevăzute de Legea nr. 227/2015 privind Codul fiscal în cazul studenţilor care vor dori să se angajaze ca personal de recensământ.

**Bugetul total estimat** al recensământului general agricol runda 2020 este de **344290** mii lei şi va fi aprobat prin hotărâre a Guvernului, după cum este prevăzut la art. 23 din proiectul de ordonanță de urgență. Din acest buget, suma de 6572 mii lei va fi acoperită prin Programul Operaţional Capacitate Administrativă 2014-2020, proiectul CONRENA – „Consolidarea Sistemului Statistic Naţional şi modernizare a proceselor de producţie statistică pentru efectuarea recensămintelor naţionale”, beneficiar: Institutul Național de Statistică (Cod SIPOCA 598/ Cod MySMIS 127577/ Nr. contract finanțare 430/17.09.2019). În acest context, cheltuiala estimată care stă la baza calculului impactului bugetar de la Secțiunea 4 este de **337718** mii lei, cu defalcare pe anii 2020 – 2022.O serie de cheltuieli ale recensământului general agricol runda 2020 sunt comune cu cele ale recensământului populaţiei şi locuinţelor runda 2021 şi se referă la echipamente tehnice şi de IT menite să susţină sistemul integrat informatic și de comunicații al celor două recensăminte naţionale. Bugetul total estimat include bugetele estimate de Institutul Național de Statistică, Ministerul Agriculturii și Dezvoltării Rurale, Ministerul Afacerilor Interne și Serviciul de Telecomunicații Speciale, corespunzător atribuțiilor specificate în art.5 alin. (1) din proiectul prezentei ordonanțe de urgență. Componentele de cheltuieli ale recensământului general agricol runda 2020 comune cu recensământul populaţiei şi locuinţelor din 2021 vizează în principal: 1. achiziția unui număr de 3.000 tablete necesare pentru colectarea datelor, în valoare estimată de 4.230 mii lei (fără TVA);
2. achiziţia sistemelor informatice (nod principal şi nod de rezervă) în valoare estimată de 5.764 mii lei (fără TVA);
3. achiziţia Call Center-ului, în valoare estimată de 1.507 mii lei (fără TVA);
4. achiziția echipamentelor, software-ului și biroticii necesare funcționării Call Center-ului pe perioada colectării datelor la cele două recensăminte;
5. achizitia unui numar de 22.000 acumulatori externi pentru dispozitivele informatice portabile, in valoare estimată de 2.200 mii lei;
6. cheltuieli pentru achiziție de PC-uri și altă aparatură IT (imprimante, scannere etc.) și mobilier birou, necesare personalului implicat în activitățile celor 2 recensăminte;
7. achiziţia licenţelor necesare funcționării sistemelor informatice utilizate în cadrul recensămintelor.
 |
| **3.Alte informaţii** Nu este cazul |
| **Secţiunea a 3-a****Impactul socio-economic al proiectului de act normativ** |
| **1. Impact macro-economic** Actul normativ nu se referă la acest subiect |
| **1^1. Impactul asupra mediului concurenţial şi domeniului ajutoarelor de stat:** Actul normativ nu se referă la acest subiect |
| **2. Impact asupra mediului de afaceri** Actul normativ nu se referă la acest subiect |
| **2^1. Impactul asupra sarcinilor administrative**Rezultatele detaliate și/agregate ale recensământului general agricol vor fi utilizate de către autoritățile și instituțiile publice centrale și locale pentru activitățile proprii, eliminându-se alte costuri administrative pentru producerea acestora.În prezentul proiect de act normativ se regăsesc următoarele sarcini administrative noi în competența unor autorități și instituții publice: * îndeplinirea atribuțiilor prevăzute de art. 5 alin. (7) - (9) din prezentul proiect de act normativ, de către Minsiterul Agriculturii și Dezvoltării Rurale, Serviciul de Telecomunicații Speciale și Ministerul Afacerilor Interne;
* îndeplinirea atribuțiilor prevăzute de art. 6 alin. (2) din prezentul proiect de act normativ, de către prefecți, prin structurile de specialitate ale instituției prefectului;
* îndeplinirea atribuțiilor prevăzute de art. 6 alin. (3) din prezentul proiect de act normativ, de către primarii unităților administrativ teritoriale;
* îndeplinirea responsabilităților ce le revin dintre cele prevăzute în Anexa 11 din prezentul proiect de act normativ, de către Agenţia Naţională de Cadastru şi Publicitate Imobiliară, Agenţia de Plăţi şi Intervenţii pentru Agricultură, Autoritatea Naţională Sanitară Veterinară şi pentru Siguranţa Alimentelor.
 |
| **2^2. Impactul asupra întreprinderilor mici şi mijlocii** Actul normativ nu se referă la acest subiect |
| **3.Impact social**Rezultatele recensământului general agricol contribuie la evaluarea impactului practicilor agricole asupra mediului în care trăiește populația țării, cum ar fi practicile de cultivare, rotația culturilor sau sursele de emisii de gaze cu efect de seră; oferă o bază importantă de informații pentru monitorizarea unor indicatori cheie ai Obiectivelor de Dezvoltare Durabilă, în special a obiectivelor legate de securitatea alimentară în exploatațiile agricole, rolul femeilor în activitățile agricole și sărăcia rurală.  |
| **4. Impact asupra mediului** Actul normativ nu se referă la acest subiect |
| **5. Alte informaţii** Nu este cazul |
| **Secţiunea a 4-a****Impactul financiar asupra bugetului general consolidat,****atât pe termen scurt, pentru anul curent, cât şi pe termen lung (pe 5 ani)** |
| - în mii lei (RON) - |
| Indicatori | Anul curent | Următorii patru ani | Media pe cinci ani  |
| 1 | 22020 | 32021 | 42022 | 52023 | 62024 | 7 |
| 1.Modificări ale veniturilor bugetare, plus/minus, din care: | +21.625 | +35.814 | +785 | - | - | +11.645 |
| a) buget de stat, din acesta: | +10.808 | +23.351 | +245 | - | - | +6.881 |
| 1. impozit pe profit
 | - | - | - | - | - | - |
| 1. impozit pe venit
 | +1.913 | +21.822 | +94 | - | - | +4.766 |
| 1. alte venituri
 | +8.895 | +1.529 | +151 | - | - | +2.115 |
| b) bugete locale1. impozit pe profit
 | - |  |  |  |  |  |
| c) bugetul asigurărilor sociale de stat: | +10.817 | +12.463 | +540 | - | - | +4.764 |
|  i. contribuţii de asigurări | +10.817 | +12.463 | +540 | - | - | +4.764 |
| 2. Modificări ale cheltuielilor bugetare, plus/minus, din care: | +91.872 | +243.419 | +2.427 | - | - | +67.544 |
| a) buget de stat, din acesta:  | +91.872 | +243.419 | +2.427 | - | - | +67.544 |
| i.cheltuieli de personal  | +30.079 | +34.250 | +1.482 | - |  | +13.162 |
| ii.bunuri şi servicii  | +61.793 | +209.169 | +945 | - | - | +54.382 |
| b) bugete locale | - | - | - | - | - | - |
| 1. cheltuieli de personal
2. bunuri şi servicii
 | - | - | - | - | - | - |
| c) bugetul asigurărilor sociale de stat:  | - | - | - | - | - | - |
| 1. cheltuieli de personal
2. bunuri şi servicii
 | - | - | - | - | - | - |
| 3. Impact financiar, plus/minus, din care: | -70.248 | -207.606 | -1.642 | - | - | -55.899 |
| a)buget de stat | -70.248 | -207.606 | -1.642 | - | - | -55.899 |
| b) bugete locale | - | - | - | - | - | - |
| 4. Propuneri pentru acoperirea creşterii cheltuielilor bugetare | Sumele să fie eșalonate și acoperite din bugetul consolidat sau din fondul de rezervă al Guvernului, după caz |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 7. Alte informaţii | Conform Regulamentului (UE) 2018/1091 al Parlamentului European şi al Consiliului, privind statisticile integrate referitoare la ferme şi de abrogare a Regulamentelor (CE) nr. 1166/2008 şi (UE) nr. 1337/2011, contribuţia financiară a Uniunii pentru acoperirea costului colectării datelor poate fi de 75% din costurile eligibile, sub rezerva unui cuantum maxim, care în cazul României, este de 4000000 euro. **Această sumă va acoperi parțial cheltuielile incluse în bugetul total estimat al recensământului general agricol runda 2020.**Pentru degrevarea parțială a bugetului de stat, o parte dintre activitățile aferente pregătirii recensământului general agricol runda 2020 se derulează prin Programul Operaţional Capacitate Administrativă 2014-2020, proiectul CONRENA – „Consolidarea Sistemului Statistic Naţional şi modernizare a proceselor de producţie statistică pentru efectuarea recensămintelor naţionale”, beneficiar: Institutul Național de Statistică (Cod SIPOCA 598/ Cod MySMIS 127577/ Nr. contract finanțare 430/17.09.2019).  |
| **Secţiunea a 5-a****Efectele proiectului act normativ asupra legislaţiei în vigoare** |
| **1. Măsuri normative necesare pentru aplicarea prevederilor proiectului de act normativ:**a) acte normative care se modifică sau se abrogă ca urmare a intrării în vigoare a proiectului de act normativ Actul normativ nu se referă la acest subiectb) acte normative ce urmează a fi elaborate în vederea implementării noilor dispoziţii:Hotărâre a Guvernului privind aprobarea bugetului recensământului general agricol runda 2020.Norme specifice de protecție a datelor cu caracter personal aprobate prin ordin al președintelui INS.**1^1. Compatibilitatea proiectului de act normativ cu legislaţia în domeniul achiziţiilor publice.**Actul normativ nu se referă la acest subiect |
| **2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare:** Actul normativ nu se referă la acest subiect. |
| **3. Măsuri normative necesare aplicării directe a actelor normative comunitare**Actul normativ nu se referă la acest subiect. |
| **4. Hotărâri ale Curţii de Justiţie a Uniunii Europene** Actul normativ nu se referă la acest subiect. |
| **5. Alte acte normative şi/sau documente internaţionale din care decurg angajamente**Actul normativ este în conformitate cu Regulamentul (UE) 2018/1091 al Parlamentului European şi al Consiliului din 18 iulie 2018 privind statisticile integrate referitoare la ferme şi de abrogare a Regulamentelor (CE) nr. 1166/2008 şi (UE) nr. 1337/2011. |
| **6. Alte informaţii** Actul normativ nu se referă la acest subiect |
| **Secţiunea a 6-a****Consultările efectuate în vederea elaborării proiectului de act normativ** |
| **1.Informaţii privind procesul de consultare cu organizaţiile neguvernamentale, institute de cercetare şi alte organisme implicate** În procesul de elaborare a acestui proiect de ordonanță de urgență au fost consultate:Autoritatea Națională de Supraveghere a Prelucrării Datelor cu Caracter Personal, Serviciul de Telecomunicatii Speciale, Ministerul Afacerilor Interne, Ministerul Agriculturii si Dezvoltarii Rurale, Ministerul Lucrărilor Publice, Dezvoltării şi Administraţiei (inclusiv Agentia Nationala a Functionarilor Publici și Institutul Naţional de Administraţie), Agenția Națională de Cadastru și Publicitate Imobiliară, Ministerul Muncii si Protecției Sociale, Ministerul Finantelor Publice, Ministerul Justiției, Agenţia de Plăţi şi Intervenţii în Agricultură, Autoritatea Nationala Sanitar Veterinara si Siguranta Alimentelor, Agenţia Naţională de Integritate, Uniunea Națională a Consiliilor Județene din România, Asociatia Comunelor din Romania, Asociatia Oraselor din Romania, Asociatia Municipiior din Romania, Academia de Ştiinţe Agricole şi Silvice „Gheorghe Ionescu-Siseşti”. |
| **2. Fundamentarea alegerii organizaţiilor cu care a avut loc consultarea precum şi a modului în care activitatea acestor organizaţii este legată de obiectul proiectului de act normativ**Consultarea cu Academia de Ştiinţe Agricole şi Silvice „Gheorghe Ionescu-Siseşti” (ASAS) s-a întemeiat pe faptul că această instituţie reprezintă cel mai înalt for ştiinţific naţional în domeniul agriculturii, care coordonează institutele de cercetare din domeniu. Prin raportare la acest considerent, preşedintele ASAS va face parte din Comisia Centrală, în calitate de vicepreşedinte, iar secretarul general ASAS, în calitate de membru. |
| **3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative**Au fost consultate următoarele structuri asociative ale autorităţilor administraţiei publice locale: Uniunea Naţională a Consiliilor Judeţene din România, Asociaţia Municipiilor din România, Asociaţia Oraşelor din România, Asociaţia Comunelor din România. |
| **4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr.750/2005 privind constituirea consiliilor interministeriale permanente**Actul normativ nu se referă la acest subiect. |
| **5. Informaţii privind avizarea de către:****a) Consiliul Legislativ** **b) Consiliul Suprem de Apărare a Ţării****c) Consiliul Economic şi Social****d) Consiliul Concurenţei** **e) Curtea de Conturi**Prezentul proiect de act normativ urmează a fi avizat de către Consiliul Legislativ. |
| **6. Alte informaţii** La elaborarea prezentului proiect de ordonanță de urgență s-a avut în vedere obligativitatea realizării acestei cercetări statistice de către România, ca stat membru al Uniunii Europene, care trebuie să aplice legislaţia europeană privind unele aspecte concrete din domeniul agriculturii*.* |
| **Secţiunea a 7-a****Activităţi de informare publică privind elaborarea****şi implementarea proiectului de act normativ** |
| **1. Informarea societăţii civile cu privire la necesitatea elaborării proiectului de act normativ**Transparenţa proiectului de act normativ a fost asigurată potrivit dispoziţiilor Legii nr. 52/2003 privind transparenţa decizională în administraţia publică, republicată. |
| **2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice** Actul normativ nu se referă la acest subiect. |
| 1. **Alte informaţii**
 |
| **Secţiunea a 8-a****Măsuri de implementare** |
| **1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente**În pregătirea, organizarea şi efectuarea recensământului, Institutul Naţional de Statistică colaborează cu autorităţi ale administraţiei publice centrale şi locale sau alte instituţii publice, în funcţie de specificul fiecăreia. Potrivit dispoziţiilor art. 5 alin. (1) din prezentul proiect de ordonanță de urgență, pregătirea, organizarea şi efectuarea recensământului se realizează sub aspect tehnico-metodologic de către Institutul Naţional de Statistică, în colaborare cu Ministerul Agriculturii şi Dezvoltării Rurale, Ministerul Afacerilor Interne sub coordonarea Comisiei Centrale pentru recensământul general agricol, cu suportul tehnic al Serviciului de Telecomunicaţii Speciale. Totodată, conform art.6 alin. (1), prefectul, consiliile judeţene, Consiliul General al Municipiului Bucureşti, precum şi primarii, consiliile locale ale comunelor, oraşelor, municipiilor şi ale sectoarelor municipiului Bucureşti asigură condiţiile tehnico-materiale necesare bunei desfăşurări a activităţilor de pregătire, organizare şi efectuare a recensământului, în conformitate cu Programul general de organizare şi efectuare aprobat de către Comisia Centrală pentru recensământ. |
| **2. Alte informaţii** |

Faţă de cele prezentate, a fost elaborat proiectul de Ordonanță de urgență privind recensământul general agricol din România, runda 2020, în vederea adoptării.

|  |  |
| --- | --- |
| **Secretarul General al Guvernului,****Antonel TĂNASE** | **Șeful Cancelariei Prim-Ministrului,****Ionel DANCĂ** |
| **Președintele Institutului Național de Statistică,****Tudorel ANDREI** |

Proiectul Ordonanței de urgență privind recensământul general agricol din România runda 2020

**Avizăm favorabil:**

|  |
| --- |
| **Ministrul Agriculturii și Dezvoltării Rurale,****Nechita-Adrian OROS** |
| **Ministrul Afacerilor Interne,****Marcel Ion VELA** |
| **Directorul Serviciului de Telecomunicații Speciale,****Ionel-Sorin BĂLAN** |
| **Ministrul Transporturilor, Infrastructurii și Comunicațiilor,****Lucian Nicolae BODE** |
| **Ministrul Muncii și Protecției Sociale,****Victoria Violeta ALEXANDRU** |
| **Președintele Autorității Naționale de Supraveghere a Prelucrării Datelor cu Caracter Personal,****Ancuța Geanina OPRE** |
| **Vicepreședintele Agenției Naționale de Integritate,****Florin-Ionel MOISE** |

Proiectul Ordonanței de urgență privind recensământul general agricol din România runda 2020

**Avizăm favorabil:**

|  |
| --- |
| **Directorul general al Agenției Naționale de Cadastru și Publicitate Imobiliară,****Alexandru Laurențiu BLAGA** |
| **Președintele Autorității Naționale Sanitară Veterinară și Siguranța Alimentelor,****Robert Viorel CHIOVEANU**  |
| **Ministrul Finanțelor Publice,****Vasile-Florin CÎȚU** |
| **Ministrul Justiției,****Marian Cătălin PREDOIU** |

1. Regulamentul (UE) nr. 1089/2010 al Comisiei din 23 noiembrie 2010 de punere în aplicare a Directivei 2007/2/CE a Parlamentului European și a Consiliului în ceea ce privește interoperabilitatea seturilor și serviciilor de date spațiale (JO L 323, 8.12.2010, p. 11). [↑](#footnote-ref-1)